་བརྒྱན། །ཧཱུཾ་བཞིས་རྡོ་རྗེ་ཕྱེད་པ་བཞི་པོ་དེས་རྭ་དབུས་མའི་རྩེ་ལེགས་པར་མཚན། ། ཟླུམ་སྐོར་ཕྱི་མའི་ཟླུམ་ཐིག་ལ་མ་རེག་ཙམ་གྱི་ནང་དུ་གཡས་སྐོར་གྱིས་ཨོཾ་པ་ད་ཀྲ་མ་སཱི། པ་ར་ཀྲ་མ་སཱི། ཨུ་ད་ཡ་མ་སཱི། ནིརྨ་ནཻ་ར་མ་སཱི། ཨརྐ་མ་སཱི། མརྒ་མ་སཱི། ཨུརྨ་མ་སཱི། བ་ན་མ་སཱི། གུལྨ་མ་སཱི། ཙི་བ་ར་མ་སཱི། མཧཱ་ཙི་བ་ར་མ་སཱི། ཨནྟདྡྷ་ན་མ་སཱི་སི་རྣམས་ཐུང་ངུའང་འདུག་སྭཱཧཱ། ལྟེ་བ་དེར་དཀྱིལ་འཁོར་ཟླུམ་པོ་ལ་བྲི་སྟེ་ཨོཾ་ནི་སྔགས་ཆེན་བཅུ་གཉིས་སོ། ། ཐམས་ཅད་ཀྱི་འགོར་བོར་དུའོ། ། སྔགས་དེ་རྣམས་ཀྱི་ནང་གི་དབུས་སུ་ སྣ་ཚོགས་རྡོ་རྗེའི་རྭ་གསུམ་གསུམ་གྱི་གཡས་དང་གཡོན་དུ། ཨོཾ་བརྟ་ལཱི་ནི་སོགས་ཐུང་ངུའང་འདུག ཨོཾ་བ་རཱ་ལི། ཨོཾ་བ་རཱ་ཧ་མུ་ཁཱི་ཞེས་པ་ཕྱེད་མར་བགོས་ཏེ་བྲིའོ། ། ཇོ་བོ་དབུས་རྭ་ལ་བཱ་གཡས་མ་ར་ལཱི་གཡོན་དུ་བཱ་རཱ་ཧ་བཀོད་དེ་གཡས་གཡོན་སྨོས་པས་དབུས་ཀྱང་གོ་གསུང་ངོ་། །དེའི་ཐད་ཀྱི་མཚམས་སུ་ཡང་། ཨོཾ་མཱ་རི་ཙྱེ་ཞེས་བྲིའོ། ། ཇོ་བོ་ཆེ་གེ་མོ་ལ་རཀྵ་འདོགས་ཉི་མ་ནི་དངོས་བསྟན་ཙམ་རང་ལུགས་ཧཱུཾ་འདོགས་གསུང་། ༈ རྡོ་རྗེ་རྒྱ་གྲམ་དེའི་དབུས་སུ་སྟེ་ལྟེ་བའི་མཐའ་ཡི་ནང་ཨོཾ་བཱ་རཱ་ལཱི། ཨོཾ་བ་ཏཱ་ལཱི། ཨོཾ་བ་རཱ་ཧ་མུ་ཁཱི་སརྦ་དུཥྚཾ་པྲ་དུཥྚཾ་ཀཱ་ཡ་བཱཀྩིཏྟེ་མུ་ཁཾ་ཛམྦྷ་ཡ། སྟཾ་བྷ་ཡ་ཞེས་སོ། ། དེའི་དབུས་སུ་མཾ་ཡིག་ཆེན་པོ་ཞིག་གོ ། མཾ།  དེའི་ནང་དུ་དེ་བ་དཏྟ་རཀྵ་རཀྵའོ། ། མཾ་གྱི་མཐའ་སྐོར་བཱ་ར་ལི་སོགས་ཀྱི་ནང་དུ་ཨོཾ་མ་རི་ཙྱཻ་མཾ་དེ་རཀྵ་རཀྵ་ཧཱུཾ་ཧཱུཾ་ཕཊ་ཕཊ་སྭཱཧཱ། འབྲི་བ་མན་ངག་ག ོ། འདི་ནི་གྲོ་ག་ལ་གུར་གུམ་གྱིས་བྲིས་ན་ཆོམ་རྐུན་དང་རྒྱལ་པོ་དང་། སྟག་སྦྲུལ་མ་ཧེ། མེ་ཆུ་ལམ་གོལ་སོགས་བར་ཆད་ཐམས་ཅད་དུ་བསྲུང་བ་སྟེ། འོད་ཟེར་ཅན་མའི་འཁོར་ལོའོ། ། ལས་ཀྱི་ལྷ་དང་དཀྱིལ་འཁོར་གྱི་འཕྲོས་ནི་ཡང་གསུངས་པ། ། དཀྱིལ་འཁོར་དབུས་སུ་པདྨ་འདབ་བརྒྱད་བྱས་ལ་དབུས་སུ་ལྷ་མོ་མདོག་གསེར་དང་མཚུངས་པ། །གསེར་གྱི་རྣ་ཆ་གཡོ་བ་ཅན། །ཞལ་བཞི་ཕྱག་བརྒྱད་འདོད་པའི་གཟུགས། ། རྒྱུད་ཕྱི་མར་འབྱུང་ངོ་།། སྒྲོལ་མ་འདིའི་མཚན་རྡོ་རྗེ་འཛིན་མ་ཏེ་དེའི་དཀྱིལ་འཁོར་བསྒོམ། །རྣལ་འབྱོར་མ་ནི་བཅུ་དང་བཅས། ། པ་ཡང་རྒྱུད་ཕྱི་མར་འབྱུང་ངོ་། ། གྲྭ་བཞིར་འབྱུང་བ་བཞི་ཡང་དགོད། ། ཏེ། དབང་ལྡན་དུ་བུམ་པ་ཆུས་གང་བ། མེར་རི་རབ། བདེན་བྲལ་དུ་མེ་ཐབ། རླུང་དུ་རླུང་རས་སོ། །  དཀྱིལ་འཁོར་མཆོག་འདི་སྐུ་ཡི་ནི། ། དཀྱིལ་འཁོར་རམ་གསང་བའི་ཕྲ་ཐིག་གི་ཡེ་ཤེས་བླ་མེད་པའོ། ། དེའི་མན་ངག་སྣ་རྩེར་ཐིག་ལེའི་དབུས་སུ་དལ་སྒོམ་པ་ཐིག་ལེ་དང་སངས་རྒྱས་རྣམས་ཞལ་དུ་བཅུགཞུ་བ་པདྨའི་སྣ་རྩེར་ཐིག་ལེ་ཕྱག་མཚན་དངས་པའི་ནང་དུ་དལ་སྒོམ་པ་ཕྲ་མོའི་ཡོ་གའོ། ། དེ་ནས་གསུང་གི་དཀྱིལ་འཁོར་ནི། ། དལ་གྱི་ནང་བྷ་གའི་ཆོས་འབྱུང་དབུས་སུ་གདན་ཟླ་བ་བསྒོམ། ། དམར་མོ་བཅུ་གཉིས་ལོ་ལོན་པ་ཡི་ཚུལ། །ཕྱག་རྒྱ་ལྔ་དང་ཐོད་པས་དབུ་རྒྱན་དང་དོ་ཤལ་གྱིས་བརྒྱན། །ཞབས་བཞི་གཡས་བརྐྱངས་རོལ་པར་མཛད། ། མདུན་མ་གཉིས་གཡས་རྐྱང་། རྒྱབ་གཉིས་གཡས་རྐྱང་གར་སྟབས་སུ་བྱ། ཞབས་འོག་ཚངས་པ་བརྒྱ་བྱིན།བདུད་དང་། དབང་ཕྱུག་སྟེེ་བདུད་བཞི་མཉམ་པར་སྙིང་གར་མནན་པའོ། །སྤྱི་བོར་ཏེ་དབུ་སྐྲ་ལ་ ཨུཏྤལ་ སྣ་ལྔའི་ཕྲེང་བ་བཅིངས། ། ཞལ་བརྒྱད་ཀྱི་ལྷག་མ་བདུན་ལ། གཡས་ཀྱི་གསུམ་ནི་གཡས་པ་ནག་པོ་དང་སེར་པོ་དང་། ། འོད་སྣ་ཚོགས་འབར་བས་ཁྲོ་བོའི་འོད་ཟེར་གྱི་རྣམ་པར་འཕྲོ། ། བའི་ཞལ་གསུམ་མོ། ། དཀར་པོ་དང་ལྗང་ཁུ་དང་སྔོན་པོ་ནི། །གཡོན་གྱི་ཞལ་གསུམ་གྱི་ཁ་དོག་ལ་རིམ་པས་སོ། ། དེ་དག་ཀྱང་མདུན་ནས་རྒྱབ་ཏུ་རིམ་པའོ། །རྩ་ཞལ་གྱི་སྟེང་དུ་སྟེང་ཞལ་དུད་ཁ་བོང་བུའི་གདོང་གི་གཟུགས། ། སོ། ། རལ་གྲི་ཨུཏྤལ་མདའ་བོ་ཆེ། །རྡོ་རྗེ་ཀྱོ་བ་དབྱུག་པ་དང་། །ཟངས་གྲི་ནི་གྲི་གུག་གི་མིང་སྟེ་ཟངས་ལ་བྱས་པར་འདོད་པ་ཤིན་ཏུ་འཁྲུལ་ལོ། ། མི་འཇིགས་ཕྱག་རྒྱའོ། །ཐོད་པ་སྡིགས་མཛུབ་དེ་ནས་གཞན། །གཞུ་དང་ཁ་ཊྭཱཾ་ཞགས་པ་དང་། །མགོ་བོ་ནི་ལྷ་མིན་གྱི་མགོ་བོར། མིའི་ཉི་མས་བཤད། ཚངས་མགོར་ཇོ་བོ་བཞེད་ནའང་བདུད་བཞིའི་མགོ་བོར་མན་ངག་ལས་སོ། ། ནོར་བུ་བུམ་པར་བཅས། །མཆེ་གཙིགས་འདོད་པའི་གཟུགས་ཅན་མ། ། སྒྲོལ་མ་འདིའི་མཚན་ཧེ་རུ་ཀ་ཡི་སྒྲོལ་མའོ། ། འདིའི་དལ་ནི་རྣལ་འབྱོར་མ། གསང་བ་ཐིག་ལེའི་རྒྱུད་ལས་འབྱུང་ངོ་། །འཇིགས་སྐྱོབས་ལྷ་དགུའི་དཀྱིལ་འཁོར་ནི་དལ་དབུས་སུ་པདྨ་དགུ་དབུས་སུ། ལྷའི་འཕྲོ་ནི་ཏཱཾ་ལས་ལྗང་ཁུ་ཞལ་གཅིག་མ། །མཆོག་སྦྱིན་ཨུཏྤལ་བསྣམས་པ་ཡིས། ། ཞབས་སྐྱིལ་ཀྲུང་ངམ་གཡས་རོལ་བྱ། འདོད་པ་དངོས་གྲུབ་ཐམས་ཅད་སྦྱིན་པར་བྱེད། ། པ་དང་། འཁོར་བརྒྱད་པོ་གཡས་མི་འཇིགས་པ་སྦྱིན་པའི་ཕྱག་རྒྱ་ཡིས། ། ཏེ།  འཇིགས་པ་བརྒྱད་ལས་སྐྱོབ་པའི་ལྷ་བརྒྱད་སྟེ། ། སྭཱཧཱ་མ་གཏོགས་ཡི་གེ་བརྒྱད་ལ་བསྐྱེད་ཅིང་བཟླས་ ཨོཾ་ཨོཾ་སྭཱཧཱ། ཨོཾ་ཏཱ་སྭཱཧཱ་སོགས་ཟླས་པས་ངེས་པར་འགྲུབ་པར་འགྱུར། ། རོ། །འདིའི་མན་ངག་ཁྱད་པར་ཅན་ལ་སོགས་སུ་ཤེས་པར་བྱའོ། ། རྡོ་རྗེ་གདོང་ལྡན་ཅེས་པ་འདི་ལ་ཇོ་བོ་ཞལ་གཉིས་མར། ཉི་མ་ཞལ་གཅིག་ཕག་གདོང་ཟེར། རང་ལུགས་རྡོ་རྗེ་གདོང་ལྡན་ནི་ཕག་ལྡན་མ་སྟེ་ཕག་མོའི་མཚན་རང་ཡིན་གསུང་། ཕྱག་གཉིས་སྐུ་མདོག་དམར། ། མོ། །ཡབ་ཏུ་གྱུར་པ་དང་། ཧེ་རུ་ཀ་དཔལ་ཡུམ་གྱུར་པའམ། ། བདེ་མཆོག་ཡབ་ཡུམ་གོ་ཟློག འཁོར་ལོ་བདེ་མཆོག་གི་རྒྱུད་ཀྱི་རིམ་པ་ལས། །ཡང་ན་ཡབ་ཧེ་རུ་ཀའི་སྦྱོར་བ་ལས། ། ཕག་མོར་སྦྱོར་ཏེ། ཧེ་རུ་ཀ་ཡབ་ཡུམ་གང་མོས་པ་དེ་སྒོམ་པས། གང་ལ་དགའ་བ་དེ་ཉིད་འགྲུབ་པར་འགྱུར། ། རོ། ། ཐོད་པ་རྡོ་རྗེ་འཛིན་པའི་འཁྱུད་རྒྱ་ཁྲག་འཐུང་དང་། ། ཐོད་པ་དང་གྲི་གུག་ཕག་མོས་བསྣམས་པའོ། ། མན་ངག་ཏུ་ཕུང་པོ་དང་ལྷ་བུ་འཇིགས་བྱེད། ཉོན་མོངས་དང་། འཆི་བདག་དུས་མཚན་དུ་མཛད། དངོས་བསྟན་ལྟར་ན་ཚངས་པ་སོགས་བདུད་བཞི་པོ་ནི་རྣམ་པར་མནན། ། ཤི་ནས་ཐལ་བར་སོང་བའང་སླར་འཚོ་བྱེད་ཁ་ཊྭཱཾ་བཅས། །བྷ་ག་ལིངྒ་ཕག་མོ་དང་ཧེ་རུ་ཀ་ལའོ། །  ཟློག་པར་བྱ། །རྡོ་རྗེས་བསྣུན་ནས་ཁྲག་འཐུངས་པས། །སྐད་ཅིག་གཅིག་གིས་གསོད་པར་བྱེད། ། དྲག་པོའི་ལས་དང་། ཞགས་པ་ལྕགས་ཀྱུའི་སྦྱོར་བ་དབང་གི་དམིགས་པ་ཡིས། །བུ་མོ་ཐམས་ཅད་འགུགས་པར་འགྱུར། ཏེ་བསམ་གཏན་གྱི་ལས་སོ། །
འདིའི་མན་ངག་རྒྱས་པ་ལོགས་སུ་ཤེས་སོ། །མཧཱ་མ་ཡ། རྡོ་རྗེ་མཁའ་འགྲོ། སམྦུ་ཊ་རྣམས་ལས་བཤད་པ་ལྟར། ཁུ་བ་དགུག་པ་དང་། ཁྲག་དགུག་པ་དང་ཆང་འཇུག་པ་དང་ནི། ། མི་རོ་སོགས་གོང་བུ་ལ་སོགས་དགུག་པར་བྱ། ། གནོད་མཛེས་རྒྱལ་པོའི་སྒྲུབ་ཐབས་ལ། སྔགས་ནི་ཨོཾ་སུམྦྷ་ནི་སུམྦྷ་ནི་ཧཱུཾ། གྲྀཧྞ་གྲྀཧྞ་ཧཱུཾ། གྲྀཧྞ་པཱ་ཡ་གྲྀཧྞ་པཱ་ཡ་ཧཱུཾ། ཨཱ་ན་ཡ་ཧོ་བྷ་ག་ཝཱན་བིདྱ་རཱ་ཛ་ཧཱུཾ་ཕཊ། ལྷའི་རྣལ་འབྱོར་ནི་ཧཱུཾ་གི་ཡི་གེ་ས་བོན་ལས་བྱུང་བ། །རྡོ་རྗེ་སུམྦྷ་ སྐུ་མདོག་རབ་ཏུ་གནག ། པ་ཕྱག་གཡས་དང་པོར་རྡོ་རྗེ་མེ་འབར་བ་གཡོན་དང་པོ་དུང་དམར་ཏེ་ཐོད་ཁྲག་དང་། ། གཡས་གཉིས་པ་ན་གཏུན་ཤིང་གཡོན་གཉིས་པ་སྦྲུལ་གྱི་ཞགས་པ་བསྣམས། ཁྲོ་བོའི་རྒྱལ་པོ་རྟ་མགྲིན་དམར་པོ་ནི། །བསྐལ་པའི་མེ་བཞིན་གཟི་བརྗིད་འབར། ། བ། ཕྱག་བཞི་དང་པོ་གཉིས། མདའ་གཞུ་གཡས་འོག་མ་རྡོ་རྗེའི་དབྱུག་ཐོ་དཀར་པོ་འཛིན་པའི་མཆོག ། གཡོན་འོག་མ་རྡོ་རྗེ་ས་མཚན་པའི་ཞགས་པ་འཛིན་པའི་སྡིགས་མཛུབ་ཅན། །སྤྱན་གསུམ་པ་གཡོན་བརྐྱང་སྟབས་ཀྱིས་བཞུགས་པ་བསྒོམ་པར་བྱ། ། འོ། །ཞི་རྒྱས་སོགས་ཀྱི་ལས་དང་རི་ལུ་སོགས་གྲུབ་པ་སྟེ། ལས་ཀྱི་རིགས་རྣམས་ཐམས་ཅད་སྒྲུབ་ཅིང་བྱེད་པ་ལ་སྔགས་པ་ཡི། །ལྷ་ཡི་རྒྱལ་པོ་ཁྲོ་བོ་འདི་དག་ག ོ། འདི་ནི་དྲག་ལས་ཁོ་ན་གཙོ་ཆེ་རེ་རྒྱུད་འདིའི་སྲུང་མའི་ཚུལ་དུ་འཇིག་རྟེན་ལྷའི་སྒྲུབས་ཐབས་སོ། ། འདིའི་སྒྲུབ་ཐབས་ལོགས་སུ་ཤེས་སོ། ། ལྷ་མོ་ནག་མོ་རྣལ་འབྱོར་བསྒོམ། ། གཡས་དང་པོ་རལ་གྲི་དང་ནི་གཡོན་དང་པོ་ཐོད་པའི་ལག །ལྷ་མིན་ཞབས་འོག་ཏུ་གནོན་པས་འཇོམས་པ་གཡོན་འོག་མ་དགྲ་བོ་ཡི། །མགོ་གཅོད་གཡས་འོག་མ་ཏྲི་ཤཱུ་ལ་འཆང་མ། །བྱ་རྒོད་ལྕེ་སྤྱང་ནི་འོལ་པ་ཙཱི་ལ་སྤྲོ། །རྒྱུ་མ་མི་མགོའི་དོ་ཤལ་མེ་ཏོག་ཕྲེང་བ་ལྟ་བུ་ཅན། །མ་མོ་བརྒྱད་ནག་མོ་གྲི་ཐོད་འཛིན་པ་བརྒྱད་ཀྱིས་ཡོངས་སུ་བསྐོར། ། བ།  རོ་ལ་ཞོན་པ་རྣམ་པར་བསྒོམ། ། གཙོ་མོ་གདན། ཡང་ན་སྟག་མོ་ལ་གནས་པ། །དྲག་ཤུལ་སྤྱོད་པའི་དོན་དུ་སྔགས་པས་བསྒོམ་པར་བྱ། འོ། །དབང་བཞི་པའི་ཡེ་ཤེས་བཤད་པ་ནི་ཁུ་བ་རྡོ་རྗེ་དབུ་མར་བཅུག་ཅིང་མི་འཛག་པར་བྱས་པ་ལས། །རང་གི་སེམས་ནི་རྡོ་རྗེ་མི་འགྱུར་བའི་གནས་ཐོབ་པར་འགྱུར། ། ཏེ། དེ་ཡང་གཟུང་འཛིན་གྱི་རྣམ་རྟོག་མེད་ཅིང་ཡོད་མེད་ཡིན་མིན་གྱི་སྤྲོས་དང་བྲལ། ། བ།  མཁའ་ལ་དངོས་པོ་ཐམས་ཅད་ཀྱིས་མ་གོས་པ་ལྟར་རང་བཞིན་ཀུན་རྫོབ་ཀྱི་ཆོས་གང་གིས་ཀྱང་གོས་པ་མེད། ། པ།  རང་རིག་གི་ཡེ་ཤེས་བདེ་བ་ཆེན་པོ་དོན་དམ་ལྷན་སྐྱེས་སྟེ། ། དབང་བསྐུར་མཆོག་ནི་འཇིག་རྟེན་ལས་འདས་པ་འདི་ལྟ་བུ་དག་ག ོ། དབང་དེའི་ཕྱག་རྒྱ་ནི་ཕྱག་རྒྱ་ཆེན་པོ་རྣམ་བཅས་ཏེ། མེ་ལོང་གཟུགས་བརྙན་འདྲ་བ་ཡེ་ཤེས་ཀྱི་རྣམ་རོལ་དཀྱིལ་འཁོར་དངས་པའི་ལྷ་མོའི་སྐུར་གྱུར་པ་རང་གི་སེམས་ཀྱིས། །ཐིག་ལེ་མི་འགྱུར་བ་རྡོ་རྗེར་བྱེད་པར་འགྱུར། ། ཏེ་སེམས་ཀྱིས་སེམས་བརྟེན་པར་བྱེད་པའོ། །
བཙན་ཐབས་སྦྱོར་བ་བཤད་པ་ནི། སྲོག་དང་ཐུར་སེལ་སྒོ་བཙན་ཐབས་སུ་དབྱེ་བས། །བཙན་ཐབས་སྦྱོར་བས་དབུགས་བཀག་ན། ། ཐིག་ལེ་འཕྲལ་དུ་འགག་ཅིང་། དེ་གོམས་པས། གོང་དུ་བཤད་མ་ཐག་པའི་ཕྱག་རྒྱ་མྱུར་དུ་འགྲུབ་ནས། ཁུ་བ་མི་འགྱུར་བ་འཐོབ་པ་སྟེ། ། ཅུང་ཟད་མི་འགྱུར་བ་ཐོབ་ན། ཐིག་ལེ་ནོར་བུར་བཀག་སྟེ་བདེ་བ་བསྒོམ། ། མོ། ། མངོན་བྱང་བཤད་པ་ནི། སྔོན་ཚོགས་སྦྱོར་དུ་སྒྲོལ་མ་སྒོམས་པས། ཟུང་འཇུག་སྒྲོལ་མའི་སྐུ་འགྲུབ་པའམ། མཐོང་ལམ་གྱི་སྔ་རོལ་སྒྲོལ་མ་ཡོད་པ་དེ་ལྷ་མོའི་གཟུགས་བརྙན་ལྷ་ཡབ་ཏུ་བསྒྱུར་བར་བྱ། ། བ་ཡིན་ལ། དེ་ཚེ་ཕྱག་རྒྱ་སྒྲོལ་མ་དང་སྒྲུབ་པ་པོ་སྒྲོལ་མ་ཅན་གཉིས་དངོས་གྲུབ་ གྲུབ་པར་འགྱུར། ། རོ། །འདི་ནི་ཧེ་བཛྲ་ལས། བུད་མེད་གཟུགས་ནི་སྤངས་ནས་གཞན། །ཞེས་སོགས་དང་དོན་གཅིག་ལ་ཡང་ན་རང་སྒྲོལ་མ་དེ་ཐོག་མེད་དོན་གྲུབ་ཀྱི་གཟུགས་ཀྱིས་བྱ་ཏེ།། སྐྱེས་པ་སྒྲུབ་པ་པོ་དང་བུད་མེད་ཕྱག་རྒྱ་གཉིས་ཀ་ངེས་པར་འགྲུབ་པར་འགྱུར། ། རོ། །  ལས་རབ་འབྱམས་དངོས་དང་མཆོག་གི་ལས་ཚོགས་ཀྱི་ལེའུ་སྟེ་གསུམ་པའོ།། །།

རྗེས་རྒྱུད་གཏད་པ་ནི་དེ་ནས་འཁོར་གྱི་ཚུལ་བསྟན་པའི་དེ་བཞིན་གཤེགས་པ་བྱང་ཆུབ་སེམས་དཔའི་ཚོགས་དང་བཅས་པ་ཐམས་ཅད་ཀྱིས། ། ཕྱི་ནང་གསང་བའི་དམ་ཚིག་གི་མཆོད་པའི་སྤྲིན་ཕུང་ནམ་མཁའ་གོ་མཚམས་མེད་པར་གང་བའོ། ། རབ་འབྱམས་གྲངས་མེད་པ་དང་། །བསྟོད་པ་གསུང་དབྱངས་ཡན་ལག་རྒྱ་མཚོའི་ཚིག་དང་སྒྲས་མངོན་པར་བསྟོད་པར་བྱས་ནས། ། གསང་བའི་བདག་པོ་ལག་ན་རྡོ་རྗེ་འཆང་ལ་སངས་རྒྱས་དེ་རྣམས་ཀྱིས་རྒྱུད་འདི་གཏད། ། དེ་དར་བ་དང་། ཕྱི་མའི་དུས་སུ་བྱིན་གྱིས་རློབས་པའི་ཕྱིར་དུའོ། ། འཕྲིན་ལས་ཐམས་ཅད་འབྱུང་བའི་སྒྲོལ་མ་འདུས་པ་དོན་དམ་པ་ཞེས་བྱ་བ་རྣལ་འབྱོར་མའི་རྒྱུད་ཀྱི་རྒྱལ་པོ་ལས་ཏིལླི་པས་ཇི་ཙམ་སྙེད་པ་སྟེ་སྔོན་འདི་ལས་མང་བ་ཡོད་ཐང་བས་སོ། ། རྩ་བའི་རྟོག་པ་རྫོགས་སོ།། །།

རྒྱ་གར་ལྷོ་ཕྱོགས་སུ་སྐུ་འཁྲུངས་པ་གྲུབ་ཆེན་བུདྡྷ་ནཱ་ཐའི་ཞབས་ལས་མནོས་ནས། སླར་རྒྱ་གར་གྱི་མཁན་པོ་ནིརྦཱ་ཎ་ཤྲཱིའི་ཞལ་སྔ་ནས་དང་། རྒྱལ་ཁམས་པ་ཏཱ་ར་ནཱ་ཐས་ཕྱིས་བྱུང་གི་པཎྜི་ཏ་མིའི་ཉི་མའི་དཀའ་འགྲེལ་དང་བསྟུན་ཏེ་གཡར་ཁྲལ་དུ་བསྒྱུར་བའོ། །ཡང་སླད་ཀྱིས་བྷང་ག་ལར་འཁྲུངས་པའི་པཎྜི་ཏ་པུརྞ་བཛྲའི་དྲུང་དུ། སློབ་དཔོན་ཆེན་པོ་མར་མེ་མཛད་དཔལ་ཡེ་ཤེས་ཀྱིས་མཛད་པའི་རྒྱས་འགྲེལ་ཆེན་པོ་དང་བསྟུན་ནས་ཅུང་ཟད་བཅོས་ཤིང་། ཐམས་ཅད་དུ་གྲུབ་ཆེན་ཞི་བའི་ཞབས་ཀྱི་ཞལ་ལུང་གི་རེག་་ཟིག་[ཟིན་]སོ་སོ་རྣམས་དང་། ཁྱད་པར་གུ་རུ་ལྷོ་ཕྱོགས་པ་ཆེན་པོའི་མན་ངག་དང་བསྟུན་ནས་ལེགས་པར་བཅོས་ཏེ་དག་པར་བགྱིས་པའོ།། །།དགེ་ལེགས་འཕེལ། འདི་བཞེངས་དགེ་བའི་ཟླ་ཟེར་གྱིས། །བསྟན་འགྲོའི་ལེགས་སྒོ་ཀུ་མུད་ཚལ། །ཡོངས་རྒྱས་དགའ་སྟོན་གསར་པའི་དཔལ། །སྲིད་མཐའི་བར་དུ་ཉམས་མེད་ཤོག །མ་ཏིས་སོ། །ལེགས་བཞེངས་དེ་ཡི་མཐུ་ལས། ། བསྟན་འགྲོར་དགེ་མཚན་ཤར་ཏེ། །སྐལ་ངན་རྒུད་ཚོགས་ཞི་ནས། །རྫོགས་ལྡན་ཆོས་སྤྱོད་གྱུར་ཅིག ། འདི་ཡང་མ་ཏིས་སོ། ། ཞུས་དག །།བཀྲ་ཤིས།། །།